

ที่ มท 0810.4/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

พฤษภาคม 2568

เรื่อง การพิจารณาความพร้อมแผนงาน/โครงการ เพื่อประกอบการจัดทำ (ร่าง) โครงการเพิ่มประสิทธิภาพการบริหารจัดการน้ำอย่างยั่งยืนเป็นกรณีเร่งด่วน และเพื่อการกระตุ้นเศรษฐกิจ

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาหนังสือสำนักงานทรัพยากรน้ำแห่งชาติ

ด่วนที่สุด ที่ นร 1404/5888ลงวันที่ 28 พฤษภาคม 2568 จำนวน 1 ฉบับ

2. รายงานแผนงาน/โครงการขององค์กรปกครองส่วนท้องถิ่น จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากสำนักงานทรัพยากรน้ำแห่งชาติว่า   
จากการประชุมคณะกรรมการทรัพยากรน้ำแห่งชาติ ครั้งที่ 4/2568 เมื่อวันที่ 26 พฤษภาคม 2568   
ที่ประชุมได้มีมติเห็นชอบ (ร่าง) โครงการเพิ่มประสิทธิภาพการบริหารจัดการน้ำ อย่างยั่งยืนกรณีเร่งด่วน   
และเพื่อการกระตุ้นเศรษฐกิจ และให้สำนักงานทรัพยากรน้ำแห่งชาติเสนอคณะรัฐมนตรี พร้อมทั้ง   
ให้หน่วยงานกรอกข้อมูลแผนงาน/โครงการในระบบ Thai Water Plan เพื่อให้เป็นข้อมูลในการติดตาม  
และประเมินผลการดำเนินงาน

กรมส่งเสริมการปกครองท้องถิ่นพิจารณาแล้ว เพื่อให้การจัดทำ (ร่าง) โครงการเพิ่มประสิทธิภาพการบริหารจัดการน้ำอย่างยั่งยืนเป็นกรณีเร่งด่วน และเพื่อการกระตุ้นเศรษฐกิจเป็นไปด้วยความเรียบร้อย   
จึงขอความร่วมมือจังหวัดแจ้งผลการพิจารณาแผนงานโครงการตาม (ร่าง) โครงการเพิ่มประสิทธิภาพ  
การบริหารจัดการน้ำอย่างยั่งยืนเป็นกรณีเร่งด่วน และเพื่อการกระตุ้นเศรษฐกิจให้องค์กรปกครอง  
ส่วนท้องถิ่นในพื้นที่ทราบ และให้องค์กรปกครองส่วนท้องถิ่นกรอกข้อมูลแผนงาน/โครงการดังกล่าว  
ในระบบ Thai Water Plan เพื่อนำไปประกอบการจัดทำงบประมาณต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

( ชื่อเต็ม )

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร. 0 2241 9000 ต่อ 4116

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ร.อสถ. ................................

ผอ.กพส. .............................

ผอ.กง.พค. ..........................

หน.กง.พค ...........................

หง.ฝ. ..................................

จนท. ...................................